Public procurement notice: Contract Award Notice
Published: 2024-06-21
Buyer: Aarhus Havn
Country: DK
Region: DK042
Contract type: Works
Procedure: Restricted procedure
CPV classification: 45000000: Construction work | 45241000: Harbour construction work
Estimated value: 100000000 DKK
Submission deadline: 2025-05-30
Award criteria: cost, quality
EU fund: eu-funds

Technical requirements: Udbuddet gennemføres som et begrænset udbud, jf. forsyningsvirksomhedsdirektivets artikel 46.

Udbudsformen betyder, at processen – i hovedtræk – indeholder nedenstående aktiviteter.

Afsnit 1-2 nedenfor er udelukkende relevante i prækvalifikationen, dvs. frem til ansøgningsfristens udløb. Afsnit 3-5 er relevante for tilbudsfasen.
1. Virksomheder kan på baggrund af udbudsbekendtgørelsen ansøge om prækvalifikation ("åben runde").
2. På baggrund af de modtagne prækvalifikationsansøgninger prækvalificeres 5 virksomheder.
3. Prækvalificerede virksomheder kan afgive tilbud ("lukket runde").
4. Efter tilbudsfristens udløb tildeler Ordregiver kontrakten til den tilbudsgiver, der har afgivet det økonomisk mest fordelagtige tilbud, jf. tildelingskriteriet (se Prækvalifikationsbetingelsernes afsnit 2.2).
Aarhus Havn er i gang med en langsigtet udbygning af havnen (Projekt "Yderhavnen"), der løber de næste mindst 30 år.

Første fase består af etablering af Ydermolen og Nordmolen samt etablering af modtageplads. Etableringen er opdelt i 2 entrepriser for at optimere projektets samlede tidsplan. De to entrepriser er hovedtræk beskrevet nedenstående:

- ”Aarhus Havn nye ydermoler, Entreprise 1a Bundudskiftning”: Uddybning og klapning af blødbundsmateriale på Yderflak 2 samt delvis opfyldning med sand.

- ”Aarhus Havn nye ydermoler, Entreprise 1b Moler”: Delvis opfyldning med sand, indbygning af sprængstensfyld og brudsten, etablering af modtage-plads og adgangsvej, midlertidig stenkastning og enkelte betonkonstruktioner m.m.

Nærværende udbud, Entreprise 1a Bundudskiftning, omhandler bundudskiftning af blødbundsmaterialer med sand under Ydermole traceet og uddybning i bassinet. Materialerne skal klappes på Yderflak 2.

Ydermolen, Entreprise 1a Bundudskiftning, har et stort klimaaftryk (CO2e-af-tryk) i anlægsfasen, og det derfor er yderst påkrævet at have fokus på netop klimaaftrykket. Udbuddet indeholder en udbudsmodel, hvor klimaaftrykket bliver en central del af tilbudsgivningen. Tilbudsgiveren skal bl.a., som en del af tilbudsgivningen, levere en beregning af sit klimaaftryk i tons CO2e og en tilbudspris.

Det er Havnens vision og ambition at påvirke den samlede anlægsbranche i landet til at reducere klimaaftrykket i sine projekter, og det gør Aarhus Havn med sin innovative og bæredygtige model.

Som en del af projektet skal der laves løbende opfølgning og kontroller med klimaaftrykket i samarbejde med entreprenøren, så viden og erfaringer kan indsamles og deles til gavn for andre anlægsprojekter i Danmark.

Som grundlag for design af eventuelle interimskonstruktioner får entreprenøren for projektlokaliteten oplyst hydraulisk data (bølger, strøm, vandstand), jf. SAB 1 Arbejdsplads, og geoteknisk data i form af bilagte datarapporter.
I henhold til LBK nr. 593 af 2.6.2016 om lov om Klagenævnet for Udbud (med senere ændringer) gælder følgende klagefrister i relation til gennemførelse af udbud:
Klage over ikke at være prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor ordregiveren har afsendt en underretning til de berørte ansøgere om, hvem der er blevet prækvalificeret, hvis underretningen har angivet en kort redegørelse for de relevante grunde for beslutningen, jf. lovens § 7, stk. 1.Klage over udbud eller beslutninger omfattet af udbudslovens afsnit II eller III eller forsyningsvirksomhedsdirektivet, som ikke er omfattet af stk. 1, skal være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. jf. lovens § 7, stk. 2.Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill perioden, jf. lovens § 6, stk. 4. I tilfælde, hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.Samtidig med indgivelse af klage skal der indbetales et klagegebyr på 20 000 DKK til Klagenævnet for Udbud.


Winner: Mercell Holding ASA
Number of bids: 2